MÄÄRUS

Kõrveküla,

28.02.2019 nr

Finantsjuht Ulvi Viilvere

# Tartu valla 2019. aasta eelarve

Määrus kehtestatakse kohaliku omavalitsuse korralduse seaduse § 22 lg 1 p 1 ja kohaliku omavalitsuse üksuse finantsjuhtimise seaduse § 23 lg 2 alusel ning kooskõlas Tartu Vallavolikogu 24.04.2018 määruse nr 12 „Tartu valla põhimäärus“ §-ga 30.

§ 1. Tartu valla 2019. aasta eelarve

Tartu valla 2019. aasta eelarve kogumaht on 22 157 121 eurot, eelarve võetakse vastu vastavalt lisale nr 1

§ 2. Kohustuste võtmise lubamine

(1) Vallavalitsusel lubatakse võtta laenu või emiteerida võlakirju investeeringute katteks kokku kuni 1 008 321 euro ulatuses.

§ 3. Reservfond

Reservfondi suuruseks määratakse 130 000 eurot.

§ 4. Kulude eelarve vahendites ümberpaigutuste tegemine

Vallavalitsusel lubatakse teha kulude eelarve vahendites ümberpaigutusi vastavalt riigi raamatupidamise üldeeskirja kontoplaanis tehtavatele muudatustele.

§ 5. Kaasava eelarve osa suurus

Kaasava eelarve osa suurus 2020. aasta eelarve koostamisel on 30 000 eurot ja ühe kaasava

eelarve objekti maksumuse ülemmäär on 20 000 eurot.

§ 6. Määruse jõustumine

Määrus jõustub kolmandal päeval pärast Riigi Teatajas avaldamist ja rakendatakse 2019. aasta 1. jaanuarist.

(allkirjastatud digitaalselt)

Üllar Loks

Vallavolikogu esimees